पत्रकारों पर हमला बर्दाश्त नहीं : कृष्णा  
कृष्णा ने कहा है कि मिस्र में वहां के हालात की जानकारी देने वाले पत्रकारों पर हमला करने और उन्हें बंधक बनाने की खबर से मुझे दुख हुआ है।
मिस्र की राजधानी काहिरा में पत्रकारों को निशाना बनाए जाने की भारतीय विदेश मंत्री एसएम कृष्णा ने निंदा की है।  एक बयान जारी करते हुए कृष्णा ने कहा है कि मिस्र में वहां के हालात की जानकारी देने वाले पत्रकारों पर हमला करने और उन्हें बंधक बनाने की खबर से मुझे दुख हुआ है। ऐसी घटनाएं नाकाबिले बर्दाश्त हैं और तुरंत बंद होनी चाहिए। पत्रकारों को तुरंत छोड़ा जाना चाहिए और सरकार को उनकी हिफाज़त का भरोसा देना चाहिए।